NaiveNeuron/SloPal huggingface dataset:
Gröhling, Branislav, minister školstva, vedy, výskumu a športu SR (2021-10-21):
Pán poslanec, ja aj ďakujem za túto otázku, pretože ostatné mesiace sme sa jej venovali celkom intenzívne kvôli problému, ktorý máme v Šamoríne, lebo v Šamoríne ten problém je naozaj vypuklý a potrebovali sme tam založiť aspoň prvý stupeň, jednu triedu, kde by sme rodičom vedeli poskytnúť tú možnosť, aby sa vzdelávali v rámci prvákov a v rámci aj piatakov na druhom stupni. A diskutovali sme so samosprávou, či už obecnou, alebo potom aj s vyšším územným celkom, s pánom županom, aby sme sa dostali do nejakého štádia a ponúkli sme im niekoľko možností, ako to vyriešiť, vyriešiť z našej strany. Samozrejme, že obec pri určení školského obvodu základnej školy musí zohľadňovať to, že aký je záujem obyvateľov obce s trvalým bydliskom a aký je záujem o vzdelávanie v štátnom jazyku alebo teda jazyku národnostných menšín na území tejto obce. Toto sa neudialo v rámci samosprávy, preto sme sa do toho zainvolvovali my nejakým spôsobom, aby sme riešili celú túto situáciu. Ak obec nezriadi základnú školu, môže sa dohodnúť, máte dve možnosti, so susednými obcami na spoločnom školskom obvode jednotlivých základných škôl, kde sa zohľadnia jednotlivé tieto veci, alebo potom je druhá možnosť, že okresný úrad zriadi školu, kde sme opätovne napríklad na príklade Šamorína oslovili aj takýmto spôsobom okresný úrad a chceli sme vyriešiť tento problém, aby okresný úrad založil školu, tak ako tento problém je v Šamoríne, tak je problém, ktorý popisujete aj vy. Bohužiaľ, sme neuspeli. Ja dúfam, že od 1. januára, keď odbory školstva v okresnom úrade prejdú pod ministerstvo školstva, budeme mať omnoho výraznejší a priamejší dosah na to a budeme vedieť riešiť aj tieto oblasti, kde by sme potrebovali založiť základné školy, prioritne teda prvého stupňa, a poskytnúť tak tú možnosť jednotlivým rodičom, aby necestovali dlhú diaľku práve pri šesťročných deťoch, ale aby mohli využiť tú možnosť danej obce. A ja si zapamätám aj túto školu, hoci máme už napísané aj ďalšie, ktoré by sme od januára chceli riešiť, tým pádom od septembra budúceho roku, teda od nového školského roku. Ja verím, že nájdeme rôzne spôsoby, pretože my môžme napríklad cez vyšší územný celok založiť, po novele tohto zákona založiť aj základnú školu, ak majú vhodné priestory v rámci budovy a tam mať svoju triedu, aby sme rozširovali aj prvý stupeň, aj druhý stupeň, aj strednú školu a robili také prepojenie. A ja si myslím, že množstvo vyšších územných celkov a od 1. januára aj okresných úradov budeme využívať túto možnosť, aby sme vyriešili v podstate dochádzku žiakov práve v týchto oblastiach. Ale ak vás môžem poprosiť, sledujte to a kľudne v januári sa stretnime a začnime veľmi intenzívne riešiť tento problém.
Laurenčík, Milan, podpredseda NR SR (2021-05-03):
Na vaše vystúpenie evidujem osem faktických poznámok, končím s možnosťou prihlásiť sa. Ako prvý, pán poslanec Dušan Jarjabek.
Glváč, Martin, podpredseda NR SR (2019-04-03):
Pýtam sa, či sa chce do rozpravy prihlásiť niekto ústne. Jedna poslankyňa. Končím možnosť prihlásiť sa. Pani poslankyňa Cigániková, nech páči.
Laššáková, Jana, podpredsedníčka NR SR (2014-06-24):
Ďakujem pekne, pán minister. Poprosím vás, zaujmite miesto určené pre navrhovateľov, a teraz dávam slovo spravodajcovi, ktorého určil navrhnutý gestorský výbor pre kultúru a médiá, poslancovi Jánovi Senkovi. Nech sa páči, pán poslanec.
Paška, Pavol, predseda NR SR (2013-10-15):
Budeme hlasovať. (Hlasovanie.) 135 prítomných, 57 za, 68 proti, 8 sa zdržalo, 2 nehlasovali. Návrh sme neschválili. Poprosím pani poslankyňu Janíkovú, aby uviedla v prvom čítaní hlasovanie o vládnom návrhu zákona č. 600 o prídavku na dieťa, je to tlač 715. (Hlasovanie o vládnom návrhu zákona, ktorým sa mení a dopĺňa zákon č. 600/2003 Z. z. o prídavku na dieťa a o zmene a doplnení zákona č. 461/2003 Z. z. o sociálnom poistení v znení neskorších predpisov , tlač 715.)
V. Chovan, minister pôdohospodárstva SR: (2010-04-27):
Ja si, vážený pán poslanec, myslím, že vy si absolútne v celej šírke pletiete dojmy a pojmy. Vôbec nič z toho, čo ste tu dnes deklarovali, nie je pravdou. Dvakrát ste spomenuli, že vláda zachraňuje v poslednej chvíli. To vôbec nie je pravda. Vláda predložila a ministerstvo pôdohospodárstva predložilo návrhy Komisii, kde požiadalo o nápravu, a Komisia Európskej únie nám vyhovela v plnom rozsahu s registráciou E-Bacchus od 1. 8. 2009 s platnosťou na dva roky. Túto vládu vôbec nič termínovo netlačí. My sme absolútne v pohode, pretože naše argumenty boli jasné, presné a dobré a správne. Len ten váš, tú vašu argumentáciu, v čase, keď ho registrovala, sme už platný zákone nemali. Opakujem. Registrovali nám E-Bacchus k 1. 8. 2009 a účinnosť tohto zákona bola od 1. 9. 2009. Čiže vôbec v žiadnom prípade nám Únia neurobila nič, čo by nebolo platné. Preto ani nemáme žiadne problémy. Pletiete si, čo som úplne teda prekvapený, pretože ozaj by som očakával od bývalého ministra a poslanca, že si nebude pliesť ochrannú známku a zemepisné označenie. Tu sa to prelína vo všetkých úrovniach. Vy si to proste pletiete. Neviete, čo je ochranná známka, neviete, čo je zemepisné označenie. Slovenský vinohradnícky región sa aj na Tokaji výrazne rozvíja vďaka tejto vláde a krokom, ktoré boli urobené. Takže ja som len prekvapený z toho, že vy predkladáte návrhy, ktoré nepotrebujete konzultovať ani so slovenskými vinohradníkmi, ani so slovenskými vinármi, a napriek tomu si myslíte, že sú dobré. Vôbec nie sú dobré. Zďaleka nie. Takže ja len naozaj musím skonštatovať to, čo aj pán poslanec Lebocký. Len vďaka vám došlo k zníženiu vinohradníckeho regiónu na Tokaji, alebo vinohradníckej oblasti, z viac ako 900 hektárov na 562. To je naozaj smutné. Ďakujem.
Viskupič, Jozef, poslanec NR SR (2014-04-03):
Rozmýšľal som, či sa zapojím do rozpravy a možnože bude stačiť faktická. Rozumiem téme, ktorú hovoríš, a visí vo vzduchu tá otázka, či si niekto zobral za rukojemníka kvôli nenažranosti a kvôli tomu, že niekto už naozaj nevie, čo od dobroty, ráz krajiny a možno, ako ste to tu hovorili, aj budúce generácie. 42 % našich, nášho územia tvoria lesy a ja aj celkom rozumiem, Janko, tvojmu rozhorčeniu, keďže sme boli na jednej akcii, ktorá sa volá alebo sú udeľované Biele vrany a zrovna tento, alebo za minulý rok to dostala pani, ktorá zasvätila posledné desaťročia tomu, aby chránila a bojovala s úradným šimľom, aby zachránila podstatné dedičstvá, ktoré sú vpísané do určitých niektorých významných stromov a niektorých aj menej významných, ktoré jednoznačne ten ráz krajiny tvoria. Bol som pred dvomi týždňami na jednej významnej akcii, ktorú usporiadali na pôde Európskeho parlamentu, ktorá má aj iný rozmer, a to je povedzme si že turistický alebo možno ten, ktorý robí reklamný rozmer pre našu krajinu, volá sa to súťaž o najkrajší strom Európy. Zúčastnili sa toho, náš strom postúpil medzi prvú desiatku a skončili sme nakoniec štvrtí. Celé sa to týkalo iba toho, že existujú v Európe miesta, ktoré sa viažu historicky a sú zapísané aj do histórie národov, práve spojené s nejakými symbolmi a tvorí aj v našej symbolike toto, stromy, my, bohužiaľ, som tam nestretol ani jedného slovenského europoslanca... (Prerušenie vystúpenia časomerom.)
Žitňanská, Lucia, podpredsedníčka vlády a ministerka spravodlivosti SR (2017-03-23):
Dovolím si krátko, lebo sa chcem poďakovať, aj keď to bola krátka rozprava, za krátku rozpravu. Aj za, nemáme vždy takú ústretovú komunikáciu s pánom poslancom Baránikom, tak mám pocit, že sa chcem poďakovať. Ale hlavne dovoľte mi, zas tak dlho zjavne nebudeme prerokovávať tieto zákony, že by som si to nemohla dovoliť, povedať pár poznámok. Ten manévrovací priestor, máte stopercentnú pravdu, ja to opakovane hovorím, ten manévrovací priestor 25 rokov po revolúcii proste zviazaný všetkými ústavami, chartami a rozhodnutiami Ústavného súdu je proste, pochopiteľne, zúžený a tá obava z toho, že, áno, aj že nevieme tomu zabrániť, aby sudcovia zvolili, nazvem to, zlú reprezentáciu do fór, ktorí majú samosprávny charakter alebo ktorí môžu ovplyvňovať. No nie, nevieme, to je pravda. A na druhej strane musím povedať, že život nás naučil, že keď sa tie misky váh na druhej strane prevalili v prospech politiky, tak, a to je tá skúsenosť s ministrom Harabinom, tak politika vedela zneužiť tú svoju moc pomerne brutálne. Čiže hľadať v tom ten balans, to je proste, to je ťažké v tom celom a proste preto je to beh na dlhú trať, asi nie beh na trať krátku. Ja súhlasím s tým, že, a nemyslím si, že to treba dopĺňať, že sudca má nejakým spôsobom konať, správať sa nielen v talári, ale aj mimo talára. My všetci dnes v priamom prenose sa pozeráme na to, že teda nie všetci to robia a jeden konkrétny, teda veľmi cieľavedome ako keby prekračuje tieto pravidlá. My ich máme dnes v zákone. Ja už neviem, jak by som mala napísať, ako sa má sudca správať v občianskom živote než tak, ako je to napísané. Máme aj etický kódex, v ktorom si sudcovia zapísali, že sudca sa má kolegiálne správať voči svojim kolegom a nemá o nich zle hovoriť a podobne. Čiže tie pravidlá máme a teraz podľa mňa sa dostávame do stavu aj istej generačnej obnovy aj sudcovského stavu, kde, si myslím, plným právom máme očakávať, že to bude práve Súdna rada a sudcovské samosprávy, ktoré, cítiac, že im to škodí, cítiac, že im to škodí, začnú vyvíjať istý tlak. Keď toto by sa podarilo, že to prostredie bude tak nastavené, že toto sa podarí, tak podľa mojej mienky to je tá cesta dobrým smerom, na margo. Ďakujem.
Mazurek, Milan, poslanec NR SR (2021-09-22):
Vážený pán predsedajúci, ctené kolegyne, kolegovia, na úvod úplne v stručnosti. Cieľom našej predloženej novely zákona o podmienkach výkonu volebného práva je zamedziť možnosti zneužitia aktuálne platnej legislatívy tak, aby neočkované osoby v budúcnosti náhodou nemohli ísť voliť, čo reálne podľa súčasného znenia hrozí. Viac o obsahu a konkrétnych dôvodoch do hĺbky, ktoré nás k tomu viedli, poviem v rozprave, do ktorej sa hlásim ako prvý.
Gyimesi, György, poslanec NR SR (2021-12-14):
Verím tomu, že to skončí po tomto krátkom príhovore. Ja by som chcel pána poslanca Fica upozorniť, že tento pozmeňovák, ktorý budem predkladať, má síce dvanásť strán, ale v zásade mení len tri veci z neho, o ktorom sa, o ktorých sa v tomto pléne tu hovorilo dva alebo tri dni. Takže všetko to, čo v tomto pozmeňováku je, už dávno bolo prerokované v tejto Národnej rade. Ďakujem.
Hreha, Štefan, poslanec NR SR (2012-10-23):
Súčasne odporúčam v zmysle § 74 ods. 1 zákona Národnej rady o rokovacom poriadku a v súlade s rozhodnutím predsedu Národnej rady č. 220 z 28. septembra 2012 prideliť v druhom čítaní na prerokovanie tento návrh okrem výboru pre financie a rozpočet aj ústavnoprávnemu výboru a výboru pre verejnú správu a regionálny rozvoj. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali do tridsať dní a gestorský výbor do tridsaťdva dní od jeho prerokovania v prvom čítaní na schôdzi Národnej rady. Prosím, dajte hlasovať.
Suja, Miroslav, poslanec NR SR (2020-07-10):
Pán predsedajúci, ďakujem za slovo. Pán poslanec Čepček, súhlasím, že petícia je zlá, samozrejme, je zlá, ale aj tá trojpätinová väčšina je tiež zlá, je zlá. To si, nevravme si, že nie. Ak chceme na začiatok začať niečím a myslíme to úprimne, tak začnime tou polovicou, že stačí nadpolovičná väčšina prítomných, ak to myslíme úprimne. Ja si myslím, že to by mal byť náš cieľ na začiatok, ak chceme niečím začať, toto. A sám si priznal, že sa kupujú celé obce. To znamená, že keď sa dokážu kúpiť obce, dokážu sa kúpiť aj poslanci. Tak im to sťažme, sťažme týmto spôsobom. Som rád, že kývaš, že súhlasíš so mnou. A v jednom si sa ale mýlil, nezrátajú to ľudia tým starostom a ja ti, vieš prečo, poviem ti prečo. Preto to nezrátajú, lebo tí starostovia majú z toho peniaze, peniaze minú na rozvoj obcí a tá väčšina ľudí, ktorá nehrá, vidí, že obec sa rozvíja. Inak tie peniaze by nezískali, preto ich budú voliť aj naďalej, preto to títo starostovia aj robia. Tak ja si myslím, že vo všetkom si mal pravdu, ale v tomto jednom ťaháme za kratší koniec a tí starostovia, ktorí tie peniaze získajú a použijú na rozvoj obcí, budú mať nad nami navyše. Preto ak, ešte raz, ak to myslíme úprimne a chceme začať malým krokom, skôr, ako to chceme všetko zrušiť, ak je taký záujem, tak začnime tou nadpolovičnou väčšinou kvóra prítomných. Ďakujem.
Ďuriš Nicholsonová, Lucia, podpredsedníčka NR SR (2018-10-18):
Pán poslanec Marosz.
Mojš, Milan, poslanec NR SR (2017-05-09):
Ďakujem. Vážený pán predsedajúci, vážený pán minister, kolegyne, kolegovia, Výbor Národnej rady Slovenskej republiky pre hospodárske záležitosti ma určil za spravodajcu k vládnemu návrhu zákona, ktorým sa dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov a ktorým sa dopĺňajú niektoré zákony (tlač 388). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. V zmysle § 73 zákona o rokovacom poriadku odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali tieto výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní. Pán predsedajúci, prosím, otvorte rozpravu.
Jurinová, Erika, podpredsedníčka NR SR (2014-11-09):
Ďakujeme, pán poslanec. Na vaše vystúpenie je jedna faktická poznámka. Uzatváram možnosť prihlásiť sa. Nech sa páči, pán poslanec Poliačik.
Kaliňák, Robert, podpredseda vlády a minister vnútra SR (2014-11-09):
Podľa mňa je jeden z tých výborných nápadov ministra financií v tomto prípade, že na jednej strane zvýšite ľuďom minimálnu mzdu, na druhej strane nezaťažíte toho, kto tých ľudí zamestnáva. Nie je to geniálne riešenie? Už ste ho niekto za to pochválili? Nie, chápem, ale v každom prípade to je presne to, keď sa chcete oháňať ľuďmi, keď chcete hovoriť o tom, aký máte záujem o ľudí, toto je dôležité robiť. Rovnako ste mali dva roky na to, aby ste toto presadili. Ak to dnes presadzuje minister financií, je to presne po dvoch rokoch. My sa dnes môžeme porovnávať, kto čo dokázal urobiť a aký význam má mať stabilnú vládu, aký význam má mať vládu, v ktorej sa nevedia dohodnúť na ničom. A to je ten hlavný rozdiel, ktorý nás líši. Blížim sa k záveru, nebojte sa. Vrátim sa ešte k tomu, kde sme sa bavili o tých finančných skupinách. Hovoril som o zisku samotných poisťovní, ktoré ste nechali len tak, proste Ústavný súd o tom rozhodol, ako povedal pán Novotný, no tak čo bude, tak bude mať Penta zisk. Pre mňa je dôležité, ako sme sa postavili k privatizácii. Predali ste letisko v Bratislave Pente. A my sme povedali, že sa proti tomu postavíme. A presne tej Pente, ktorá niekde spolupracuje, ktorú tak často beriete do úst v súvislosti so stranou SMER, sme urobili hrádzu pri privatizácii a vrátili sme tak letisko tam, kam patrí, do rúk štátu. (Potlesk.) Pani poslankyňa Vášáryová, veľmi si vás vážim, povedala, že nikto na bratislavské letisko nelieta, to určite ocenia všetci turisti, ktorí z neho lietajú na dovolenky (Smiech v sále.), čo ste povedali, že sú pre vás nikto, ale to je postoj presne k tým ľuďom. Pozrite sa, pre mňa je jedna vec dôležitá, že... (Reakcie z pléna.)
Hrnčiar, Andrej, podpredseda NR SR (2017-02-01):
Končím možnosť nahlásiť sa s faktickými poznámkami. Nech sa páči, pani poslankyňa Jurinová.
Číž, Miroslav, podpredseda NR SR (2015-05-05):
Ďakujem. Faktické poznámky pán poslanec Senko, jediný, uzatváram možnosť prihlásiť sa s faktickou poznámkou. Máte slovo, pán spoločný spravodajca.
Balódi, Ladislav, poslanec NR SR (2019-06-27):
Gestorský výbor odporúča hlasovať o všetkých návrhoch uvedených v bodoch 1 až 39 vo IV. časti spoločnej správy spoločne s odporúčaním ich schváliť. V rozprave pani poslankyňa Smolíková žiadala vyňať zo spoločnej správy na osobitné hlasovanie návrh uvedený pod bodom 38, pretože podala iný návrh v tej istej veci. Pán predsedajúci, prosím, dajte hlasovať o návrhoch 1 až 37 a 39 zo spoločnej správy s odporúčaním gestorského výboru ich schváliť.
Somogyi, Szilárd, poslanec NR SR (2011-03-24):
Pán predsedajúci, dajte, prosím, hlasovať o pozmeňujúcom návrhu pána poslanca Kolesíka.
Hlina, Alojz, poslanec NR SR (2014-04-03):
Vážená pani predsedajúca, vážené kolegyne, kolegovia, dovoľte mi uviesť návrh zákona, ktorý je potrebný a, žiaľ, aj mimoriadne aktuálny. Hovorí o tom, že živnostníkom, tí, ktorí podnikajú na základe živnostenského oprávnenia, je potrebné platiť faktúry maximálne do 30 dní. Poviem viacej v rozprave, teraz to len uvediem. Čiže dôvodom je, sú aktuálne udalosti a vyriešili sme to takým spôsobom, mimochodom, to nie je vec, ktorú by sme si tu my zmysleli, včera sa to tu spomínalo, existovalo nariadenie Komisie, ktoré sme zase my aplikovali typicky svojským spôsobom, že oproti, v boji proti oneskoreným platbám, hej, tak bezzubo. Minulý rok síce došlo k nejakej aplikácii, ale veľmi bezzubej. Čiže my to teraz len upravujeme a upravujeme na aktuálne podmienky, o ktorých poviem bližšie v rozprave. Ďakujem pekne.
Mikloško, Jozef, poslanec NR SR (2012-05-16):
Vážená pani podpredsedníčka, vážené prázdne národné zhromaždenie, ja nesúhlasím s počtom 100 a myslím, že aj nejaké iné prvočíslo, napríklad 2n – 1 = 127, by nebolo zlé. A proste nesmie to padnúť z neba a naraz 100. Proste myslím si, že novelizovať ústavu stále, už bola aspoň dvadsaťkrát aj viac novelizovaná, není správne. Za chvíľu budeme oslavovať dvadsiate výročie ústavy. Určite ju treba zmeniť. Vtedy bola veľmi narýchlo zostavená. Bol tím odborníkov, ktorý pracoval na téme ústavy, ale vtedy prišiel nový premiér, všetko to zahodil, urobil rýchly tím, ktorý to rýchlo spravil a troška to, bohužiaľ, aj tak vyzerá, sú tam mnohé rozporné, nedotiahnuté veci. Sme mladý štát, ale k 20. výročiu, keď budeme túto ústavu oslavovať, a sme radi, že máme samostatné Slovensko, samozrejme, tak by bolo veľmi dobré ju už spraviť poriadne, premakať, spraviť celonárodnú diskusiu k tomu a uvažovať aj o zmenách volebných, no. Ja len pripomínam, že okrem počtu poslancov, tak určite aj celý volebný systém by bolo dobré zmeniť. Napríklad zväčšenie počtu volebných obvodov. To, že Slovensko má iba jeden, nie je správne. Ďalej to, že možnože aj zmiešaný volebný systém, v niektorých krajinách to majú. Pomerovo väčšinový by nebol nezaujímavý. Pýtam sa, prečo nie senát? V mnohých krajinách ho majú. Všade sú to ľudia už zrelší, múdri, ktorí by mohli takúto mladú snemovňu, ako je tu, trocha šachovať a občas jej nejaký zákon vrátiť. Senát bol tiež sľubovaný v roku ´92-3, potom sa naňho rýchlo zabudlo. Ďalšia zásada, jeden mandát stačí. My, KDH často s týmto prichádzame a všetci cítite, že by to tak mohlo byť, alebo aspoň že jeden plat stačí, aj keď máte viac mandátov. Určite, keď je menej poslancov, tak sa parlament lepšie ovláda a určite, keď je ich menej, tak aj stabilita vlády je menšia. A takisto mladé, malé strany, nie mladé, malé strany majú omnoho menšiu šancu sa potom dostať do parlamentu a byť tam nejakou silou. Zo všetkých týchto dôvodov si myslím, že tento zákon je ešte nezrelý, a preto budem proti nemu. Doporučujem, aby sme sa v budúcnosti seriózne venovali zmene ústavy, novej ústave, tak ako Američania, ktorá bude platiť dvesto rokov, a takisto zmene volebného systému, ale vlastne to je tá aj zmena ústavy. Ďakujem.
Bugár, Béla, podpredseda NR SR (2017-10-13):
Pani podpredsedníčka Ďuriš Nicholsonová, nech sa páči.
P. Goga, poslanec: (2007-05-16):
Ja si myslím, že netreba znevažovať prácu nikoho, ako ste ju znevážili vy. Neviem, kde beriete takú istotu aj vy, že všetko, čo ste urobili za niečo stálo. Viete, keď som sa bavil s niektorými ľuďmi vonku, s obyčajnými robotníkmi a povedali mi, že ja mám jednu istotu v práci, a to je istota, že ma prepustia a často aj bez odstupného. A práve Zákonník práce je ten, ktorý má tomuto zabrániť. Ďakujem pekne.
M. Urbáni, poslanec: (2003-04-09):
Chýba v tomto zákone, opakovane musím mať námietku, intersektorálne prepojenie hlavne s rezortom práce a sociálnych vecí, 12 percent v hmotnej núdzi na Slovensku, 60 percent vo veľmi ťažkej sociálnej situácii. Je potrebné, aby sa týmto vláda zaoberala, aby to riešila, keď by sme chceli, aby zákon prešiel a prejde, myslím si, že koalícia ho odsúhlasí, tak by mal za týchto ľudí niekto platiť nie  poddimenzovane. S nízkymi cenami zdravotníckych služieb pri zvýšených vstupoch nie je možné, aby zdravotnícke zariadenia niesli toto bremeno aj ďalej. Musím povedať tomuto auditóriu, že situácia v slovenskom zdravotníctve je zlá až tragická. Mnohé operácie sa veľmi ťažko dokončujú vo vlastnom priebehu pre chýbajúci základný materiál. Zariadenia, ktoré prešli pod vyššie územné celky, okresné nemocnice, nemocnice, ktoré prešli na mestá a obce, sú 40  percent ekonomicky poddimenzované. Okresné nemocnice majú staré dlhy od 100 do 250 miliónov a mesačne sa vyrába dlh od 5 do 12 miliónov v každom zariadení. To je alarmujúca situácia a tento zákon mal riešiť aj tieto veci, a nerieši ho. Ja chcem povedať pánu ministrovi, ktorý hovorí, že si od nás berú príklad Nemci, Česi, že je to omyl. Ja by som si rád bral príklad, keby som mal rozpočet Nemecka, keby som mal rozpočet Českej republiky. My musíme pripraviť zákony pre Slovensko, aby sme sa neminuli cieľa, aby sme dosiahli lepšiu kvalitu v zdravotníckych službách, aby sme zlepšili zdravotný stav obyvateľstva. Chcem požiadať ešte raz pána ministra, aby v pripravovaných zákonoch, ktoré majú ísť, o ktorých len zbežne viem a vidím už dnes, že takisto budú nekvalitné, ako je nekvalitný tento zákon, ktorý táto Národná rada už raz schválila, aby sa zákony poriadne pripravili, aby sa vychádzalo z akreditácií, zo štandardizácií, z certifikácií, aby sa dosiahla racionalizácia v zdravotníctve s cieľom zlepšiť kvalitu poskytovaných zdravotníckych služieb. Keby som mohol, vyzval by som vás, aby sme tento zákon nejaký spôsobom vrátili. Nedá sa. Ale v každom prípade je potrebné vedieť, že si berieme na zodpovednosť zdravotný stav nášho obyvateľstva, poskytovanie zdravotnej starostlivosti na Slovensku, ktorá je veľmi zlá. A chcel som, aby ste to počuli pred tým, než budete hlasovať. Klub poslancov za HZDS nemôže podporiť tento zákon ani dnes. Ďakujem pekne.
Bugár, Béla, podpredseda NR SR (2017-05-12):
Vyhlasujem rozpravu o tomto bode programu za skončenú. Pán navrhovateľ, chcete sa vyjadriť k rozprave? Pán spravodajca? Nie. Ďakujem. Prerušujem rokovanie o tomto bode. A budeme pokračovať návrhom poslancov Branislava Gröhlinga, Eugena Jurzycu, Martina Klusa a Martina Poliačika na vydanie zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení (tlač 531). Pán poslanec Gröhling, nech sa páči, máte slovo. (Rokovanie o návrhu poslancov Národnej rady Slovenskej republiky Branislava Gröhlinga, Eugena Jurzycu, Martina Klusa a Martina Poliačika na vydanie zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov a ktorým sa menia a dopĺňajú niektoré zákony , tlač 531.)
Droba, Juraj, poslanec NR SR (2015-12-08):
Pán kolega Zajac, musím povedať, že to, čo ste teraz predviedli, bolo jedným z najsvetlejších momentov KDH za celé volebné obdobie (reakcia z pléna) a úplne úprimne vám gratulujem a ďakujem za váš príhovor, myslím to úplne vážne, aj keď tam zaznel smiech. Som známy tým, že veľmi KDH nechválim za veci, ktoré robí, ale toto bola presne tá vaša dobrá tvár vašej strany, ktorá jednoznačne bojuje proti totalite, proti obmedzovaniu osobných slobôd, ktorá odsudzuje komunizmus, odsudzuje eštebákov, bojuje proti policajnému štátu. Takže palec hore a toto je presne tá tvár KDH, s ktorou bude radosť spolupracovať.
Laurenčík, Milan, podpredseda NR SR (2021-05-06):
Prosím, prezentujme sa a hlasujme o návrhu, ako ho predniesol pán spravodajca. (Hlasovanie.) Prítomných 87, pardon, 117, za 113, proti 0, zdržalo sa 3, nehlasoval 1. Konštatujem, že sme schválili uznesenie o správe, k správe o výsledku hospodárenia Národnej banky Slovenska. Ďalej budeme hlasovať o návrhu uznesenia k Správe o výsledkoch kontrolnej činnosti Najvyššieho kontrolného úradu za rok 2020 (tlač 485). Spravodajcom je opäť člen výboru pre financie a rozpočet pán poslanec Erik Ňarjaš. Prosím, aby uviedol hlasovanie. (Hlasovanie o Správe o výsledkoch kontrolnej činnosti Najvyššieho kontrolného úradu Slovenskej republiky za rok 2020 , tlač 485.)
Viskupič, Marián, poslanec NR SR (2024-06-14):
Ďakujem pekne, pán predsedajúci, za slovo opäť. Tak teraz neviem, že či ste vlastne radi, že rozprávam a neprepadáva to ďalej, hej, alebo ma už máte plné zuby, no ale však... (Povedané s pobavením.) Dobre. Takto, čiže máme tu znova ďalší zákon, ktorý sa teda týka starobného dôchodkového sporenia, teda II. piliera, ktorý predkladá kolegynka Janka Bittó Cigániková a ja. Cieľom predloženého návrhu zákona je vypustenie podmienky, že dôchodková správcovská spoločnosť musí svojou činnosťou zabezpečiť, aby do 18 mesiacov odo dňa, keď začala vytvárať ňou spravované dôchodkové fondy, bol počet sporiteľov súčtom vo všetkých ňou spravovaných dôchodkových fondoch najmenej 50-tisíc. Toľkoto zatiaľ len na úvod. Je to ďaleko kratší, jednoduchší zákon, ale teda pres to všetko trošku viac k nemu poviem v rozprave, do ktorej sa hlásim ako prvý. Ďakujem pekne, skončil som.
Kažimír, Peter, podpredseda vlády a minister financií SR (2015-11-20):
Ďakujem veľmi pekne za slovo. Prajem všetkým príjemný dobrý, dobrý deň (minister odbehol po materiál). Takže ešte raz, dobrý deň vám prajem. Predkladanú Súhrnnú výročnú správu Slovenskej republiky za rok 2014 prerokovala vláda Slovenskej republiky koncom októbra tohto roku. Súhrnná výročná správa je dokument, ktorý obsahuje legislatívou predpísané informácie o rozpočtovom hospodárení verejnej správy Slovenskej republiky za uplynulý rok 2014. Je to de facto taká nová podoba druhej časti štátneho záverečného účtu, ktorá vychádza z notifikovaných výsledkov uverejnených na jeseň Eurostatom. Tieto údaje sú vykázané v metodike ESA 2010, a to na základe jesennej notifikácie zo strany Eurostatu, ako som bol povedal, a tieto výsledky boli za všetky krajiny Európskej únie zverejnené 21. októbra tohto roku. Správa ďalej obsahuje bilanciu rozpočtu verejnej správy, informáciu o čistom bohatstve, súhrnnú účtovnú závierku zostavenú za takmer 7 900 subjektov štátnej správy a samosprávy, ale aj ďalšie údaje ustanovené zákonom o rozpočtovej zodpovednosti. Slovensko je jednou z mála krajín, ktoré zostavujú takúto komplexnú správu a ktoré tak poskytujú svojim občanom rozšírený pohľad na hospodárenie verejných financií. Čo sa týka dosiahnutých výsledkov hospodárenia verejnej správy našej krajiny, maastrichtské kritéria boli za rok 2014 splnené. Keďže v rámci jesennej notifikácie Eurostat potvrdil, že verejná správa Slovenskej republiky hospodárila v roku 2014 so schodkom 2,8 % hrubého domáceho produktu a dlh verejnej správy ku koncu, k ultimu minulého roku dosiahol úroveň 53,5 % hrubého domáceho produktu. Pri porovnaní výsledkov v rámci Európskej únie dvadsiatich ôsmich krajín vykazuje 14 krajín vyšší schodok a 17 krajín vyšší dlh, ako dosiahla Slovenská republika. Priemerný schodok verejnej správy v EÚ28 bol 3 % hrubého domáceho produktu a priemerný dlh verejnej správy krajín 28-čky Európskej únie bol 86,8 % hrubého domáceho produktu. Toľko na úvod. Ďakujem veľmi pekne.
Laššáková, Jana, podpredsedníčka NR SR (2012-09-26):
Otváram rozpravu. Do rozpravy som dostala písomné prihlášky, za poslanecký klub strany MOST – HÍD pána poslanca Andreja Hrnčiara a za poslanecký klub SDKÚ – DS pani poslankyne Lucie Žitňanskej. Nech sa páči, pán poslanec Hrnčiar.
Hrnčiar, Andrej, podpredseda NR SR (2019-05-10):
Teraz dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Radovanovi Balážovi.
Kollár, Boris, predseda NR SR (2022-11-08):
Vyhlasujem všeobecnú rozpravu za skončenú. Chce k rozprave zaujať stanovisko navrhovateľka? Nie, ďakujem. Chce sa vyjadriť k rozprave spravodajkyňa? Pani spravodajkyňa? Anka? Nie, ďakujem. Prerušujem rokovanie o tomto bode programu. Nasledujúcim bodom programu je prvé čítanie o návrhu poslancov Národnej rady Slovenskej republiky Jána Benčíka, Ondreja Dostála a Petra Osuského na vydanie zákona, ktorým sa dopĺňa zákon č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov . Chcem uviesť, že navrhovateľom tohto návrhu zákona bol aj Radovan Kazda, ktorého mandát poslanca Národnej rady zanikol. Návrh zákona je uvedený ako tlač 1244, návrh na jeho pridelenie na prerokovanie výborom je v rozhodnutí 1304. Dávam slovo poslancovi Ondrejovi Dostálovi, aby návrh zákona uviedol. Nech sa páči, pán poslanec, máte slovo.
Kadúc, Miroslav, poslanec NR SR (2015-12-02):
Janko, ďakujem veľmi pekne za tvoje vystúpenie a to, čo vlastne ani nie je v dôvodovej správe, teraz si presne pretavil do toho, ako by to malo vyzerať, že čo by bolo dôsledkom toho návrhu zákona a čo je, si to použil, myslím, tiež úplne samozrejmé, aby bol nejaký odpočet výsledku alebo nejaký výsledok činnosti kohokoľvek, kto má záujem niečo dosiahnuť, niečo urobiť. Čiže zhodnotenie lesného hospodárstva z tvojich úst ako lesníka považujem za veľmi dôležité a spravodlivé a veľmi korektné. A takto presne by to proste malo vyzerať, ja proste som za to rád a som veľmi rád, že si sa tiež dal na to, že si predkladateľom takéhoto v zásade triviálneho zákona, ale čo do dôsledkov, opäť dôležitého, ak, ešte raz, máme záujem posúvať Slovensko vpred.
Blaha, Ľuboš, poslanec NR SR (2015-06-23):
Ďakujem pekne. Ja budem reagovať iba na tú jednu poznámku, lebo inak sa viac-menej zhodneme, však boli sme na tých spoločných rokovaniach o uznesení. Keď hovoríte, a úplne správne, Západ to do veľkej miery, to, ako dneska sa Afrika má, spôsobil. Do veľkej miery je zodpovedný Západ. Len potom ste dodali, áno, aj my nesieme zodpovednosť. Viete, v tejto chvíli ako dá sa, samozrejme, hovoriť o tom, že Slovensko je nejakou súčasťou Západu tým, že je súčasťou Európskej únie. Ale hovoriť, že my nesieme zodpovednosť za to, ako sa ubližovalo Afrike po stáročia, to pravda proste nie je. Zoberte si rok 1914, je krásna mapka, chodí to aj po internete, kde sa ukazuje, ako bola rozdelená Afrika, keď boli kolónie, keď bol západný imperializmus úplne v tej najväčšej sláve. Tak ako tam to máte, tie machuľky, Francúzsko, Británia, Holandsko, Taliansko, Belgicko. Nie Slovensko. To znamená, Afrika bola durch celá rozdelená medzi západné veľmoci. Toto máme na mysli, keď hovoríme o tom, že Západ v tomto zmysle slova je zodpovedný za utrpenie Afriky. To isté, keď povieme vojny. No, ako Bushova vojna v Iraku bola vojna nás, čo sme, chceli sme tú vojnu? Ja teda určite nie. Ja som protestoval proti tej vojne, nehovoriac o Líbyi. To bola akcia, kde Slovensko proste nemalo, nie je vinné za to, ako sa rozmlátila Líbya a že sa vôbec nemyslelo na to, čo bude s tou krajinou potom, ako ju rozmlátime a vrhneme diktátora. Čiže toto sú veci, za ktoré môže Západ, v tom zmysle slova západné veľmoci. A to isté aj s tými západnými korporáciami, koncernami. Je nejaká nadnárodná korporácia, ktorá by sídlila na Slovensku alebo ktorá by tu mala nejaké korene, ktorá by vykorisťovala a otročila Afriku? No nemám ten pocit. Slovensko nie je zodpovedné. Slovensko nie je západná veľmoc. Slovensko neubližovalo Afrike. Ale, áno, chceme pomáhať Afrike, s tým súhlasím, len určite nie takým spôsobom, že nám nanútia západné veľmoci kvóty, čím si riešia problém, ktorý si spôsobili samy. A tu je ten pes zakopaný. Ďakujem.
Kollár, Boris, predseda NR SR (2021-10-05):
Musíte aj vy, pán poslanec, aj keď ste odo mňa starší, musíte dodržiavať rokovací poriadok. Rozhodol som tak, ako som rozhodol. (Potlesk.)
Hrnčiar, Andrej, podpredseda NR SR (2019-09-18):
Pán poslanec Dostál.
Šudík, Tomáš, poslanec NR SR (2022-10-05):
Vážené panie poslankyne, vážení páni poslanci, vážení prítomní, Národná rada Slovenskej republiky uznesením č. 1494 z 15. júna 2022 pridelila vládny návrh zákona o poplatkoch za znečisťovanie ovzdušia, tlač 1040, na prerokovanie týmto výborom: ústavnoprávnemu výboru, Výboru Národnej rady pre hospodárske záležitosti, Výboru Národnej rady pre pôdohospodárstvo a životné prostredie a Výboru Národnej rady pre verejnú správu a regionálny rozvoj. Za gestorský výbor určila výbor pre pôdohospodárstvo a životné prostredie. Výbory prerokovali predmetný vládny návrh zákona v lehote určenej uznesením Národnej rady. Poslanci Národnej rady, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Výbory Národnej rady, ktorým bol vládny návrh zákona pridelený, zaujali k nemu nasledovné stanoviská. Ústavnoprávny výbor uznesením č. 555 z 9. septembra 2022 s vládnym návrhom zákona súhlasil a odporučil ho Národnej rade schváliť s pripomienkou. Výbor pre hospodárske záležitosti uznesením č. 327 z 12. septembra 2022 s vládnym návrhom zákona súhlasil a odporučil ho Národnej rade schváliť s pripomienkou. Výbor pre pôdohospodárstvo a životné prostredie uznesením č. 231 z 13. septembra 2022 s vládnym návrhom zákona súhlasil a odporučil ho Národnej rade schváliť s pripomienkou. Výbor pre verejnú správu a regionálny rozvoj uznesením č. 164 z 8. septembra 2022 s vládnym návrhom zákona súhlasil a odporučil ho Národnej rade schváliť s pripomienkou. Gestorský výbor odporúča hlasovať o bodoch zo spoločnej správy nasledovne. O bode 1 spoločnej správy hlasovať s návrhom gestorského výboru uvedený bod schváliť. A o bodoch 2, 3 spoločnej správy hlasovať spoločne a s návrhom gestorského výboru uvedené body neschváliť. Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III spoločnej správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s príslušnými ustanoveniami zákona Národnej rady a rokovacom poriadku odporúča Národnej rade predmetný návrh zákona schváliť s pripomienkou. Spoločná správa výborov Národnej rady o prerokovaní predmetného vládneho návrhu zákona vo výboroch Národnej rady v druhom čítaní bola schválená uznesením výboru pre pôdohospodárstvo a životné prostredie č. 243 zo dňa 13. septembra 2022. V citovanom uznesení ma výbor poveril predložiť Národnej rade spoločnú správu výborov a splnomocnil ma podať návrhy podľa príslušných ustanovení zákona o rokovacom poriadku Národnej rady. Pán predsedajúci, otvorte, prosím, rozpravu.
P. Paška, predseda NR SR: (2010-02-09):
(Hlasovanie.) 138 prítomných, 118 za, 19 sa zdržalo, 1 nehlasoval. Návrh sme schválili. Pán poslanec Jureňa uvedie hlasovanie v prvom čítaní o návrhu zákona č. 229/1991 Zb. o úprave vlastníckych vzťahov k pôde. Je to tlač 1422.
Šeliga, Juraj, podpredseda NR SR (2021-02-03):
Pán poslanec Takáč.
P. Paška, predseda NR SR: (2006-10-18):
(Hlasovanie.) 143 prítomných, všetci boli za. Konštatujem, že sme pridelili uvedený návrh zákona výborom, určili gestorský výbor, ako aj lehoty na prerokovanie v druhom čítaní. Dámy a páni, budeme pokračovať hlasovaním v prvom čítaní o vládnom návrhu zákona o veterinárnej starostlivosti (tlač č. 89). Poprosím spravodajkyňu pani poslankyňu Magdu Košútovú, aby uviedla hlasovanie.
Horecký, Ján, (2024-01-24):
Ďakujem za slovo. Vážený pán minister spravodlivosti, k meritu veci, k obsahu novely Trestného zákona sa vyjadrím riadne v rozprave v prvom čítaní, keď budeme o tom hovoriť. Teraz si dovolím len dôrazne sa ohradiť voči vašim slovám. Keď vy ako minister spravodlivosti ste si dovolili v tejto sále o tejto hodine označiť poslancov Národnej rady Slovenskej republiky za ľudí, ktorí úmyselne zavádzajú a klamú. Osobne sa ma tieto slová dotkli a neželám si, aby minister spravodlivosti Slovenskej republiky takto vystupoval. Vyprosím si to teda. Ďalej. Hovoríte, a čo sa mi tiež zdalo neuveriteľné z úst pána ministra spravodlivosti, keď ste povedali, že rozprava k skrátenému legislatívnemu konaniu k návrhu, k vládnemu návrhu zákona už dávno nie je skráteným legislatívnym konaním. To snáď nemyslíte vážne! Kde máme v rokovacom poriadku, v ústave či v inom predpise definované skrátené legislatívne konanie dĺžkou rozpravy? Aj človek bez právneho vzdelania ako ja vie, čím je definované skrátené legislatívne konanie a čím riadne legislatívne konanie. Určite nie dĺžkou rozpravy. Ďakujem.
A. Záborská, poslankyňa: (2002-04-09):
J. Migaš, predseda NR SR: Prezentujme sa a hlasujme o návrhu, ktorý predniesla pani spravodajkyňa, o pridelení výborom a určení lehoty na prerokovanie. Hlasujeme. (Hlasovanie.) Prítomných je 116 poslancov, za 110, proti nikto, 3 sa zdržali, 3 nehlasovali. Konštatujem, že Národná rada pridelila návrh zákona výborom, určila gestorský výbor a lehoty výborom na prerokovanie návrhu zákona v druhom čítaní. Nech sa páči, pani poslankyňa, ešte máte ďalší zákon, však? Tak uveďte ďalší zákon, pani poslankyňa, na hlasovanie a potom...
Pellegrini, Peter, podpredseda vlády SR pre investície a informatizáciu (2016-10-27):
No, máte absolútnu pravdu, pán poslanec, že očakávam, že môže to byť komplikované v decembri, pretože patrí k nejakej takej našej výbave a náture nechať si všetko na poslednú chvíľu a preto tú kampaň naozaj smerujeme k tomu, aby tí ľudia išli čo najskôr si zaktivovať občiansky preukaz. Je veľmi dobré a chcem poďakovať aj za schválenú novelu zákona, v ktorej sme už pridelenie bezpečnostného osobného kódu dali ako povinnosť už hneď pri žiadosti. Čiže už to nebude na dobrovoľnom rozhodnutí občana, či chce alebo nechce kód, už to bude automaticky súčasť na žiadosti, čo je tiež veľmi dobré. Poviem na rovinu, keby to bolo bývalo takto zariadené už dávno, tak dnes ten problém nemáme, pretože je voľných viac ako milión EID kariet, z ktorých len niekoľko tisíc má aktivovaný BOK a plus a nehovoriac už, koľkí majú aktivovaný zaručený elektronický podpis. Žiaľ, bola to chyba, bolo to na dobrovoľnej báze, občania to ani nevedeli, že vôbec niečo také budú potrebovať. Pracovníci zase pri prepážkach sa nepredbiehali, aby to občanom aktivovali, takže teraz žneme, žneme tie výsledky s tým, ale že budeme musieť, a ja som to povedal aj predtým, keď sme rozhodli o metodickom usmernení, ako sa budú aktivovať schránky, my budeme musieť samozrejme v decembri vyhodnotiť, v akom sme stave pripravení. A je asi našou povinnosťou, aby v prípade, že ako štát sme nedokázali zabezpečiť pre všetkých tú dostupnosť, keď ju zákonom vynucujeme, budeme musieť potom prijať nejaké, nejaké riešenie. Nesmieme určite spraviť nič, čo by občanov poškodilo alebo ich mohlo stresovať. V tomto budeme úzko komunikovať aj s ministerkou spravodlivosti, ktorá takisto má možnosť rozhodnúť definitívne, od ktorého dátumu sa spustí elektronicky, elektronické zasielanie platobných rozkazov alebo exekučných príkazov. Tu vidím určitú šancu, že ak by bolo veľmi zle, tak budeme musieť reagovať takto pro klientsky. Ale nerád by som už dopredu vôbec dával niekomu možnosť, že ideme posúvať termín, lebo zase si to všetci nechajú na poslednú chvíľku. Takže zatiaľ držíme k 1. 1. 2017. A naozaj ministerstvo vnútra a spravodlivosti a NASES majú plné ruky práce, aby to k 1. 1. 2017 všetko klaplo. Ďakujem pekne.
Gibalová, Monika, poslankyňa NR SR (2011-12-21):
Ďakujem pekne, pán predseda. Vážené panie poslankyne, vážení páni poslanci, Výbor Národnej rady Slovenskej republiky pre sociálne veci ako gestorský výbor pri rokovaní o zákone z 1. decembra 2011, ktorým sa mení a dopĺňa zákon č. 448/2008... (Ruch v sále. Prerušenie vystúpenia predsedajúcim.)
Laššáková, Jana, podpredsedníčka NR SR (2015-11-12):
Pán podpredseda chce reagovať. Nech sa páči, pán podpredseda.
Paška, Pavol, predseda NR SR (2012-09-14):
Ďakujem pekne. Pani poslankyňa Grečková je určená spravodajkyňa.
Babič, Ján, poslanec NR SR (2013-05-14):
Vážená pani predsedajúca, vážený pán minister, vážené kolegyne, kolegovia, Výbor Národnej rady Slovenskej republiky pre pôdohospodárstvo a životné prostredie svojím uznesením č. 132 zo 7. mája 2013 ma určil za spravodajcu k vládnemu návrhu zákona, ktorým sa mení a dopĺňa zákon č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov a ktorým sa mení zákon č. 543/2002 Z. z. o ochrane prírody a krajiny v znení neskorších predpisov. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom vládnom návrhu zákona. Uvedený návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona o rokovacom poriadku. Predseda Národnej rady Slovenskej republiky posúdil uvedený návrh zákona podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel a zaradil ho v súlade s § 72 ods. 2 rokovacieho poriadku na rokovanie dnešnej, 19. schôdze Národnej rady Slovenskej republiky. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady v znení neskorších predpisov, ako i náležitosti určené v legislatívnych pravidlách. Zo znenia vládneho návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o súlade návrhu zákona s Ústavou Slovenskej republiky, o súvislostiach s inými zákonmi a medzinárodnými zmluvami, o zhodnotení súčasného stavu, o dôvode potreby novej právnej úpravy a hospodárskom a finančnom dopade a vplyve na štátny rozpočet. Osobitná časť dôvodovej správy obsahuje odôvodnenie jednotlivých ustanovení. Problematika vládneho návrhu zákona nie je upravená v práve Európskej únie a nie je obsiahnutá v judikatúre Súdneho dvora Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 26. apríla 2013 č. 456 a podľa § 71 rokovacieho poriadku navrhujem, aby vládny návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre pôdohospodárstvo a životné prostredie. Za gestorský výbor navrhujem Výbor Národnej rady Slovenskej republiky pre pôdohospodárstvo a životné prostredie. Odporúčam, aby určené výbory predmetný vládny návrh zákona prerokovali v termíne do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky prvom čítaní. Pani predsedajúca, skončil som, otvorte, prosím, rozpravu.
Hus, Igor, poslanec NR SR (2020-11-25):
Dobre, takže asi pred mesiacom sme oslovili pána ministra životného prostredia spolu s primátorkami a starostkami z nášho poslaneckého klubu o podporu samospráv v súvislosti so zavedením triedeného zberu biologicky rozložiteľných kuchynských odpadov z domácností. Som rád a podporujem návrh tohto zákona aj to, že ministerstvo životného prostredia vytvorilo finančný mechanizmus na podporu tých miest a obcí, ktoré budú mať zavedené uvedený zber. Ako vieme, zákon túto povinnosť ukladá mestám a obciam od nasledujúceho roku, pričom verím, že týmto zákonom zmiernime finančné dopady pre rozpočty samospráv. Ak aj príde k nejakým nedorozumeniam alebo k nejakým veciam, ktoré spomínal môj predrečník, tak verím, že takéto veci sa odstránia. Ďakujem.
Ďurica, Ondrej, poslanec NR SR (2021-06-30):
Ďakujem za slovo a ďakujem kolegovi Mazurekovi za jeho prejav, ja nebudem hodnotiť obsah, pretože ten je absolútne jasný a absolútne trefný. Ja by som len chcel sa pristaviť pri tom úvode, kedy tu komentoval správanie nášho kolegu poslanca Pročka. Ja by som takisto, Milan, veľmi chcel pripomenúť, že neustále narúša prejavy a reč našich kolegov poslancov, veľmi mi to vadí a verím, že vedenie Národnej rady, resp. vedenie schôdze nejakým spôsobom upozorní pána Pročka na jeho správanie, pretože skutočne už to, už to presahuje nejakú normu, a myslím, že je to aj určitá dehonestácia Národnej rady. Ďakujem.
V. Palko, poslanec: (2008-06-19):
A teraz prosím, aby ste zabezpečili, keď stále hovoríte o rokovacom poriadku, aby ste zabezpečili, aby bol dodržiavaný. Žiadam prítomnosť navrhovateľa, ktorý tu mal celý čas sedieť. Tuto mal celý čas sedieť, pani podpredsedníčka. Vy ste ho k tomu nikdy nevyzvali. Tak prosím vás, urobte to, zabezpečte jeho prítomnosť a nech si sem sadne. Tak káže rokovací poriadok. Ak máte problém s čítaním, tak tam je ceduľka, tam je napísaná ceduľka, že navrhovateľ.
Blanár, Juraj, poslanec NR SR (2019-01-29):
Ďakujem všetkým za príspevky, faktické poznámky. Pán Dostál, zvykol som si na vaše extenzívne príklady. Podľa toho, čo ste povedali, tak v podstate aj obeť vraždy je vinná za to, že sa neubránila vrahovi. To sa nedá, vy porovnávate hrušky s jablkami. Pán poslanec Gröhling, som rád, že súhlasíte, že tá zodpovednosť nie je len na samotnom absolventovi, ale že je tam celý reťazec tých, ktorí by mali byť zodpovední. Pán poslanec Štarchoň, áno, práve o to ide, skúsme teda vylepšiť celý ten systém, lebo je tu mnoho firiem, ktoré na internete ponúkajú, že vám spracujeme a tak ďalej a tak ďalej. Vysoké školy by samé mali v rámci, v rámci samosprávy dbať na to, aby si vybudovali dostatočne nepriechodný systém z hľadiska zhody. Na tom treba pracovať. Pán poslanec Poliačik, ja nespochybňujem, ak ste urobili tieto aktivity a myslím si, že ste skôr kopírovali bežnú prax, ktorá už bola aj v iných krajinách, takže nebolo to objavenie teplej vody, ale dobre. Prečo ste nešli aj ďalej možno práve v tom, že keď tu bude niečo dokázané, že pustila vysoká škola nejaký plagiát, aby prišla napríklad o akreditáciu. Prečo sa o tomto nebavíme? Pán poslanec Sopko, to je práve to, že firmy tu existujú, ponúkajú to a my možno nič nerobíme, ale vyprosím si jednu vec, a to chcem povedať, nehádžme všetky vysoké školy do jedného vreca, ako ste povedali. Sú tu skvelé vysoké školy, som o tom presvedčený a robia to skvele. Možno ste to tak nemysleli, ale vyznelo to z vášho vystúpenia, lebo ste povedali o všetkých vysokých školách. No a pani poslankyňa Dubačová, škola mala povedať, čo je plagiát, a to nepovedala. A tak... (Prerušenie vystúpenia časomerom.)